Een dood, drie beseer ná gru-botsingFoto: Verskaf. Een persoon is dood en drie ander beseer toe ŉ bakkie en ŉ minibus Vrydagmiddag naby Marianhill gebots het. Shawn Herbst, woordvoerder van Netcare 911, het gesê die voorval het omstreeks 17:12 naby Marianhill plaasgevind. “Volgens berigte het die bakkie en die minibus gebots en het die minibus daarna aan die brand geslaan. Een man is ongelukkig dood en ŉ ander kritiek beseer. Twee vroue is ook gering beseer,” het Herbst gesê. Die beseerdes is op die toneel behandel en na die hospitaal vervoer vir verdere behandeling. Die polisie ondersoek die voorval.